# **Sæt ord på dine personlige egenskaber**

Denne øvelse tager udgangspunkt i succeshistorier fra dit liv. Du skal forestille dig, at Janteloven er ophævet, og du har nu lov at se på de situationer, hvor DU har haft succes.

Succeshistorier er fortællinger om situationer, hvor du har gjort det rigtig godt. Det

kan være situationer, hvor du fik mulighed for at udfolde dig på den helt rigtige måde.

Eller situationer hvor du har oplevet, at du gjorde en forskel.

Du kan bruge dine succeshistorier til at afklare din jobsituation. Hvad kan du, hvad

vil du, hvilke forhold skal være til stede for at du trives? Du kan også bruge

succeshistorierne, når du skal fortælle om dine personlige egenskaber og resultater til en jobsamtale eller i netværkssammenhæng.

**Sådan gør du**

Du kan hente historier både fra dit fritidsliv og dit arbejdsliv. Det gælder om at finde historier

fra dagligdagen, der karakteriserer din måde at arbejde på.

Se tilbage og find og beskriv 15-20 succeshistorier. Hvilke personlige egenskaber brugte du.

**Et eksempel**

Jeg spillede tennis og blevet slået af en bestemt konkurrent hvert år. Men ét år vandt jeg. Det var en stor personlig succes. Jeg brugte følgende personlige egenskaber:

* Stædighed
* Udholdenhed
* Strategisk tænkning
* Vedholdenhed
* Viljestyrke
* Målrettethed
* Selvstændighed

Når du har beskrevet alle historierne skal du gennemgå dem. Lav nu en liste med alle egenskaberne, og hvor mange gange hver enkelt egenskab er brugt.

Find nu de syv, du har brugt mest. Kan du genkende dem? Fællestræk kan være vigtige

pejlemærker for de situationer, hvor du fungerer og præsterer allerbedst.

**Brug egenskaberne i dit arbejdsliv**

Når du vælger at fortælle en af historierne, er det vigtigt at den er relevant for modtageren, og at den illustrere præcist dét budskab, du ønsker at komme igennem med.